钦定古今图书集成/明伦汇编/闺媛典/第190卷 > 龚采妻余氏〈屈氏谢氏附〉
## 钦定古今图书集成/明伦汇编/闺媛典/第190卷 > 龚采妻余氏〈屈氏谢氏附〉

按《武昌府志》：“余氏，蒲圻龚采妻。生女甫二岁，而采即
世，氏誓欲以身殉。姑马氏以幼女无托，劝止之。自是
素服毁容。越十年，立侄逢旦为采后，恩勤不啻己出，
守节七十三年。有司旌表。孙维翰妻屈氏，年二十馀
而寡。抚孤理为诸生，亦早夭。理妻谢氏，侍郎魏说外
孙也。誓以死守，一如其姑，人称世节。”